Diari Oficial de la Generalitat Valenciana


Sumari del DOGV 7162, del 28-11-2013 (2013/11693)

CORRECCIÓ d'errades del Decret 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/11/22/179/corrigendum/50073222/dof/vci/html**

### Dades del document

Número de DOGV
:   7162

Data del DOGV
:   28-11-2013

Secció del DOGV
:   I. DISPOSICIONS GENERALS

Número del document
:   2013/11633


Data del document
:   28-11-2013

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * família monoparental
    * protecció de la família
    * legislació

CORRECCIÓ d'errades del Decret 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana. [2013/11452]  
Advertits errors en el Decret 179/2013, de 22 de novembre, del Consell, pel qual es regula el reconeixement de la condició de família monoparental (DOCV 7159, 25.11.2013), es corregix en la forma que es detalla a continuació en l'article 3.1.  
On diu:  
«1. Perquè es reconega i es mantinga la condició de família monoparental, els fills o les filles han de complir les condicions següents:  
  
a) Ser menors de 21 anys. Este límit d'edat s'amplia fins als 25 anys si cursen estudis d'educació universitària en els diversos cicles i modalitats, de formació professional de grau superior, d'ensenyances especialitzades de nivell equivalent als universitaris o professionals, o bé si cursen estudis encaminats a obtindre un lloc de treball, en centres públics o privats degudament autoritzats.  
b) Tindre una discapacitat. Als efectes d'este decret, s'entendrà per persona amb discapacitat aquella que tinga reconegut un grau de discapacitat igual o superior al 33 per cent.  
c) Tindre reconeguda una incapacitat per a treballar, amb independència de l'edat. Als efectes d'este decret, s'entendrà per persona amb incapacitat per a treballar aquella que tinga reduïda la seua capacitat per al treball en un grau equivalent al de la incapacitat permanent absoluta o gran discapacitat.  
d) Conviure amb l'ascendent. S'entén que la separació transitòria motivada per raó d'estudis, treball, tractament mèdic, rehabilitació o altres causes semblants, incloent-hi els supòsits de força major, privació de llibertat de la persona progenitora o dels fills o les filles o internament, d'acord amb la normativa reguladora de la responsabilitat penal dels menors, no trenca la convivència entre l'ascendent i els fills o les filles, encara que siga conseqüència d'un trasllat temporal en l'estranger.  
Als efectes d'este decret, es considera ascendents el pare o la mare.  
  
S'equipara a la condició d'ascendent la persona que tinguera a càrrec seu la tutela o acolliment familiar dels fills o les filles, sempre que estos convisquen amb ella i a costa seua.  
e) Dependre econòmicament de l'ascendent. Es considera que hi ha dependència econòmica sempre que els fills o les filles no obtinguen, cada un d'ells, ingressos superiors, en còmput anual, a l'Indicador Públic de Renda d'Efectes Múltiples (IPREM) vigent cada any, incloses les pagues extraordinàries»;  
  
Ha de dir:  
«1. Perquè es reconega i es mantinga la condició de família monoparental, els fills o les filles han de complir les condicions següents:  
  
a) Trobar-se en algun dels supòsits següents:  
1r. Ser menors de 21 anys. Este límit d'edat s'amplia fins als 25 anys, si cursen estudis d'educació universitària en els diversos cicles i modalitats, de formació professional de grau superior, d'ensenyances especialitzades de nivell equivalent als universitaris o professionals, o bé si cursen estudis encaminats a obtindre un lloc de treball, en centres públics o privats degudament autoritzats.  
2n. Tindre una discapacitat. Als efectes d'este decret, s'entendrà per persona amb discapacitat aquella que tinga reconegut un grau de discapacitat igual o superior al 33 per cent.  
3r. Tindre reconeguda una incapacitat per a treballar, amb independència de l'edat. Als efectes d'este decret, s'entendrà per persona amb incapacitat per a treballar, aquella que tinga reduïda la seua capacitat per al treball en un grau equivalent al de la incapacitat permanent absoluta o gran discapacitat.  
b) Conviure amb l'ascendent. S'entén que la separació transitòria motivada per raó d'estudis, treball, tractament mèdic, rehabilitació o altres causes semblants, incloent-hi els supòsits de força major, privació de llibertat de la persona progenitora o dels fills o de les filles o internament, d'acord amb la normativa reguladora de la responsabilitat penal dels menors, no trenca la convivència entre l'ascendent i els fills o les filles, encara que siga conseqüència d'un trasllat temporal a l'estranger.  
  
Als efectes d'este decret, es consideren ascendents el pare o la mare.  
  
S'equipara a la condició d'ascendent la persona que tinga a càrrec seu la tutela o l'acolliment familiar dels fills o filles, sempre que estos convisquen amb esta i a costa seua.  
c) Dependre econòmicament de l'ascendent. Es considera que hi ha dependència econòmica sempre que els fills o les filles no obtinguen, cada un d'ells, ingressos superiors, en còmput anual, a l'Indicador Públic de Renda d'Efectes Múltiples (IPREM) vigent cada any, incloses les pagues extraordinàries».  
  
En l'article 4.2.  
On diu:  
«article 3.1.b i c d'este decret»;  
  
Ha de dir:  
«article 3.1.a, 2n i 3r, d'este decret».


Còpia Permalink ELI